ai4bharat/Pralekha huggingface dataset:
பிரதமர் அலுவலகம்
போர்ட் பிளேரில் அமைக்கப்பட்டுள்ள ஒருங்கிணைந்த வீர் சாவர்கர் பன்னாட்டு புதிய விமான நிலைய முனையத்தை பிரதமர் திரு. நரேந்திர மோடி நாளை  திறந்து வைக்கிறார்
இயற்கையால் ஊக்குவிக்கப்பட்டு கடல் மற்றும் தீவுகளை சித்தரிக்கும் வகையில் சிப்பி வடிவில் இந்த விமான நிலைய முனையம் வடிவமைக்கப்பட்டுள்ளது
தீவின் சுற்றுச்சூழல் பாதிப்பின் தாக்கத்தை குறைக்கும் வகையில் இந்த முனையத்தில் பல்வேறு நிலையான நீடித்த அம்சங்கள் ஏற்படுத்தப்பட்டுள்ளன
புதிய ஒருங்கிணைந்த முனையம் ஆண்டுக்கு 50 லட்சம் பயணிகளை கையாளும் திறன் கொண்டது
இது இப்பகுதியின் சுற்றுலா மற்றும் பொருளாதார வளர்ச்சிக்கு வழிவகுக்கும்
பிரதமர் திரு. நரேந்திர மோடி, போர்ட் பிளேரில் அமைக்கப்பட்டுள்ள புதிய ஒருங்கிணைந்த வீர் சாவர்கர் பன்னாட்டு விமான நிலைய முனையத்தை நாளை  காலை 10.30 மணிக்கு காணொலி மூலம் திறந்து வைக்கிறார்.
போக்குவரத்து தொடர்புக்கான கட்டமைப்பை விரிவுபடுத்துவதே அரசின் முக்கிய நோக்கமாகும். சுமார் 710 கோடி ரூபாய் மதிப்பில் அமைக்கப்பட்டுள்ள இந்தப் புதிய பன்னாட்டு விமான நிலையம் அந்தமான் தீவின் வளர்ச்சிக்கு வழிவகுக்க முக்கியக் கருவியாக இருக்கும். 40,800 சதுர மீட்டரில் அமைக்கப்பட்டுள்ள இந்தப் புதிய முனையம் ஆண்டுக்கு 50 லட்சம் பயணிகளைக் கையாளும் திறன் கொண்டது. 80 கோடி ரூபாய் மதிப்பீட்டில் போர்ட் பிளேர் விமான நிலையத்தில் 2 போயிங் விமானங்கள், 2 ஏர்பஸ் விமானங்கள் இறங்க மற்றும் ஏறும் வகையில் ஓடுபாதை அமைக்கப்பட்டு வருகின்றன. மேலும் இந்த விமான நிலையத்தில் ஒரே நேரத்தில் 10 விமானங்களை நிறுத்த முடியும்.
இயற்கையால் ஊக்குவிக்கப்பட்டு கடல் மற்றும் தீவுகளை சித்தரிக்கும் வகையில் சிப்பி வடிவில் இந்த விமான நிலைய முனையம் வடிவமைக்கப்பட்டுள்ளது. வெப்பத்தைக் குறைக்கும் வகையிலும், பகல் நேரங்களில் மின்விளக்குப் பயன்பாட்டை பெருமளவு குறைத்து சூரிய ஒளி வெளிச்சம் கிடைக்கும் வகையிலும் இரட்டை அடுக்கு மேற்கூரை அமைக்கப்பட்டுள்ளது. அதோடு எல்இடி மின் விளக்குகள், வெப்பத்தைத் தடுப்பதற்கான கண்ணாடிகள் அமைக்கப்பட்டுள்ளதோடு மழைநீரை சேகரிக்க ஏதுவாக பூமிக்கு அடியில் பெரிய அளவிலான தண்ணீர் தொட்டி, விமான நிலையத்திலேயே 100 சதவீதம் முழுமையாக கழிவுநீரை சுத்திகரித்து மீண்டும் பயன்படுத்துவதற்கான ஆலை, 500 கிலோ வாட் திறன் கொண்ட சூரிய ஒளி மின்சக்தி மையம், சுற்றுச்சூழல் மற்றும் காலநிலை மாறுபாட்டால் ஏற்படும் பாதிப்புகளை பெருமளவு குறைப்பதற்கான கட்டமைப்புகள் போன்ற எண்ணற்ற நீடித்த மற்றும் நிலையான அம்சங்கள் இந்தப் புதிய விமான நிலையத்தில் அமைக்கப்பட்டுள்ளன.
அந்தமான் நிகோபார் தீவுகளின் பழம்பெரும் நுழைவாயிலாக உள்ள போர்ட் பிளேர், சுற்றுலாவுக்கான முக்கிய இடமாகத் திகழ்கிறது. விரிவான பரப்பளவில் அமைக்கப்பட்டுள்ள இந்தப் புதிய பன்னாட்டு விமான முனையம், விமானப் போக்குவரத்தை அதிகரிப்பதோடு சுற்றுலாவை மேம்படுத்தும். மேலும் இந்த விமான நிலையம் உள்ளூர் மக்களுக்கு வேலைவாய்ப்பை அதிகரிப்பதோடு இந்தத் தீவின் பொருளாதார மேம்பாட்டுக்கு வழிவகுக்கும்.
சிறுபான்மையினர் நலன் அமைச்சகம்
தேசிய சிறுபான்மையினர் ஆணைய தலைவர் திருமிகு. சயீத் ஷாஹேசாதி தலைமையில் ஆலோசனை கூட்டம்
தேசிய சிறுபான்மையினர் ஆணையத்தின் தலைவராக திருமிகு. சயீத் ஷாஹேசாதியை, மத்திய சிறுபான்மையினர் விவகாரத்துறை அமைச்சர் திரு. முக்தர் அப்பாஸ் நக்வி கடந்த 2ஆம் தேதி நியமித்தார். அதன்பின் திருமிகு. சயீத் ஷாஹேசாதி தலைமையில் தேசிய சிறுபான்மை ஆணையத்தின் முழு அளவிலான கூட்டம், புதுதில்லியில் இன்று நடந்தது. இந்த ஆணையத்தில் உறுப்பினர்களாக உள்ள புத்த. ஜெயின,மற்றும் பார்சி இனத்தை சேர்ந்தவர்கள் இந்த கூட்டத்தில் கலந்து கொண்டனர். தேசிய சிறுபான்மையினர் ஆணையம் தொடர்பான பல விஷயங்கள் மற்றும் சிறுபான்மையினர் நலனுக்கான விஷயங்கள் குறித்து இந்த கூட்டத்தில் ஆலோசிக்கப்பட்டது.
2021-22ம் ஆண்டில், இதுவரை சிறுபான்மையினர் ஆணையம் 1850 புகார் மனுக்களை பெற்றுள்ளது. இதில் 1066 மனுக்கள் முடித்து வைக்கப்பட்டன. 514 புகார்களில், சம்பந்தப்பட்ட அதிகாரிகளிடம் அறிக்கைகள் கேட்கப்பட்டுள்ளன. மீதமுள்ள 270 புகார்கள் குறித்த விசாரணை நடைபெற்று வருகிறது. தீர்க்கப்படாத பிரச்னைகள் குறித்து ஆணையம் தொடர்ந்து விசாரணை நடத்தி, தகுந்த நடவடிக்கைகளுக்கு சம்பந்தப்பட்ட அதிகாரிகளிடம் பரிந்துரைக்கும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 179.72 கோடியைக் கடந்தது
நாட்டில் கடந்த 24 மணி நேரத்தில் 16.73 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 179.72 கோடியைக்  கடந்தது. 2,09,78,959 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 6,208 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,24,26,328 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.70 சதவீதமாக உள்ளது. கடந்த 24 மணி நேரத்தில் 4,194 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 42,219 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.10 சதவீதமாக உள்ளது.
கடந்த 24 மணி நேரத்தில் 8,12,365 கொவிட் பரிசோதனைகள் செய்யப்பட்டன. இதுவரை சுமார் 77.60 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 0.55 சதவீதமாக உள்ளது. தினசரித் தொற்று விகிதம் 0.52 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1804945
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2020 –ஆம் ஆண்டின் சிறந்த பொது நிர்வாகத்துக்கான பிரதமர் விருதுகள் புதுப்பிப்புத் திட்டம் மற்றும் www.pmawards.gov.in வலைதளத்தை மத்திய அமைச்சர் டாக்டர் ஜித்தேந்திர சிங் தொடங்கி வைத்தார்.
2020 –ஆம் ஆண்டின் சிறந்த பொது நிர்வாகத்துக்கான பிரதமர் விருதுகள் புதுப்பிப்புத் திட்டம் மற்றும் www.pmawards.gov.in வலைதளத்தை மத்திய வடகிழக்கு பிராந்திய வளர்ச்சி  பிரதமர் அலுவலகம் , பணியாளர் நலன் , பொதுமக்கள் குறைதீர்வு , ஓய்வூதியம், அணுசக்தி மற்றும் விண்வெளித்துறை இணை அமைச்சர் டாக்டர். ஜித்தேந்திர சிங் இன்று தொடங்கி வைத்தார் இந்த நிகழ்ச்சியில், மத்திய அமைச்சகங்கள் மற்றும் மாநிலங்கள் மற்றும் யூனியன் பிரதேசப் பிரதிநிதிகள் இடையே உரையாற்றிய டாக்டர். ஜித்தேந்திர சிங், மக்களின் பங்கேற்புடன் கூடிய பிரதமர் திரு. நரேந்திர மோடியின் நிர்வாக மாதிரிக்கு ஏற்ப இத்திட்டம் புதுப்பிக்கப்பட்டுள்ளதாக தெரிவித்தார். ‘அதிகபட்ச நிர்வாகம், குறைந்தபட்ச அரசு’ என்னும் தாரக மந்திரம் மக்களை மையப்படுத்தாமல், மக்களின் பங்களிப்பு இல்லாமல் முழுமையடையாது என்று அவர் கூறினார். வெளிப்படைத் தன்மையும், பொறுப்புடைமையும் அதன் இரட்டை முத்திரை என்று அவர் தெரிவித்தார்.
பெரிய திட்டங்களில் மக்கள் பங்கேற்க வேண்டும் என்ற பிரதமரின் அழைப்புக்கு மக்கள் பேராதரவு அளித்து வருவதால், இந்தியாவின் நிர்வாக மாதிரி தற்போது மக்கள் இயக்கமாக மாறியுள்ளது என்று டாக்டர் ஜித்தேந்திர சிங் கூறினார். 2014 ஆகஸ்ட் 15-ம் தேதி செங்கோட்டை கொத்தளத்தில் இருந்து பிரதமர் திரு. நரேந்திர மோடி விடுத்த அழைப்பை சுட்டிக்காட்டிய அவர், இந்த அறிவிப்பு வெளியிடப்பட்ட சில வாரங்களுக்குள் , அது மக்கள் இயக்கமாக மாறியதுடன், திறந்தவெளிக் கழிப்பிடம் இல்லாத நாடு என்ற பெருமையை 2019 அக்டோபர் 2-ம் தேதி இந்தியா அடைந்தது எனக் கூறினார்.
சிறந்த பொது நிர்வாகத்துக்கு வழங்கப்படும் பிரதமர் விருதுகள் 2020 திட்டம், செயல்பாட்டுக் குறியீடுகள், பொருளாதார மேம்பாடு, மக்கள் பங்கேற்பு, பொதுமக்கள் குறை தீர்வு போன்றவற்றில் மாவட்ட ஆட்சியர்களின் செயல்பாடுகளை அங்கீகரிக்கும் வகையில் மாற்றியமைக்கப்பட்டுள்ளது. நான்கு முக்கிய பிரிவுகளில் நியமன விண்ணப்பங்கள் வரவேற்கப்படுகின்றன. இத்திட்டத்தின் புதுமைப் பிரிவு , விரிவான அடிப்படையில், தேசிய, மாநில, மாவட்ட அளவில் தனி விருதுகளை வழங்கும் வகையில் மாற்றப்பட்டுள்ளது. 2018 ஏப்ரல் 1 முதல் 2020 மார்ச் 31 வரையிலான காலகட்டம் பரிசீலனைக்கு எடுத்துக் கொள்ளப்படுகிறது. 2020-ல் இத்திட்டத்தின் கீழ் மொத்தம் 15 விருதுகள் வழங்கப்படும்.
2020 ஜூலை 17 முதல் ஆகஸ்ட் 15 வரை ஆன்லைன் விண்ணப்பங்கள் www.pmawards.gov.in வலைதளம் மூலம் வரவேற்கப்படும்.
(Visitor Counter : 146
நிதி அமைச்சகம்
பெருந்தொற்று காலத்தில் உத்வேகத்துடன் மேற்கொள்ளப்பட்டுவரும் சீர்திருத்தங்கள் எதிர்காலத்திலும் தொடரும்: மத்திய அமைச்சர் திருமதி நிர்மலா சீதாராமன்
தற்போதைய பெருந்தொற்று காலத்திலும் சீர்திருத்தங்கள் உத்வேகத்துடன் மேற்கொள்ளப்பட்டதாகவும், இவை எதிர்காலத்திலும் தொடரும் என்றும் மத்திய நிதி அமைச்சர் திருமதி நிர்மலா சீதாராமன் தெரிவித்துள்ளார். இந்திய தொழில் கூட்டமைப்பான சிஐஐ இன்று ஏற்பாடு செய்திருந்த தேசிய பன்னாட்டு நிறுவனங்கள் மாநாடு 2020-இல் கலந்துகொண்டு பேசிய அவர் இதனைத் தெரிவித்தார்.
அரசின் பங்குகளை விற்பனை செய்தல் மற்றும் நிதித்துறையை மேலும் செம்மையாக்குவது உள்ளிட்டவை குறித்த சீர்திருத்தங்களை மேற்கொள்ள பல்வேறு நடவடிக்கைகள் மேற்கொள்ளப்பட்டு வருவதாக அவர் கூறினார். “அனைத்து தொழில் நிறுவனங்கள், பன்னாட்டு நிறுவனங்கள் மற்றும் இந்திய நிறுவனங்கள், பெரிய, நடுத்தர மற்றும் சிறிய நிறுவனங்கள் ஆகியவை வர்த்தகத்தை மேற்கொள்வதில் மீட்டமைப்பு நடவடிக்கைகளில் ஈடுபட்டுள்ளன. இந்தியாவை முதலீட்டுக்கு உகந்த நாடாக மாற்றுவதற்குத் தேவையான சரியான கொள்கைகள் உருவாக்கப்படுவதை நாம் உறுதி செய்ய வேண்டும்”, என்று அவர் கோடிட்டுக் காட்டினார்.
தற்சார்பு இந்தியா தொகுப்பின் கீழ் அரசு அறிவித்துள்ள சீர்திருத்தங்களின்படி அணு சக்தி மற்றும் விண்வெளி உள்ளிட்ட 9 துறைகளில் அந்நிய முதலீடுகளுக்கு வழிவகை செய்யப்பட்டுள்ளது. இந்த சீர்திருத்தங்களினால் இந்தியா தனது உள்நாட்டு போட்டி மனப்பான்மையை அதிகப்படுத்தி, உலக வர்த்தகத்தின் ஓர் முக்கிய அங்கமாக உருவாகும் என்று அவர் விளக்கம் அளித்தார்.
இந்தியாவுக்கு வெளியில் இருந்து செயல்படும் பன்னாட்டு நிறுவனங்களுக்கு உகந்த சூழ்நிலையை ஏற்படுத்தித் தருவதற்கு அரசு பல்வேறு நடவடிக்கைகளை எடுத்து வருவதாக திருமதி நிர்மலா சீதாராமன் குறிப்பிட்டார்.
பிரதமர் திரு நரேந்திர மோடி நேரடியாக பன்னாட்டு நிறுவனங்களுடன் உரையாடி அவர்களது பிரச்சினைகள் குறித்து கேட்டு வருகிறார். அரசின் சீர்திருத்தங்கள் மற்றும் வரி சலுகைகளைக் கருத்தில் கொண்டு பல்வேறு நிதியகங்கள் தேசிய கட்டமைப்புத் திட்டங்களில் அரசுடன் இணைய விருப்பம் தெரிவித்துள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1675128
-----
(Visitor Counter : 155
சமூக நிதி மற்றும் அதிகாரமளித்தல் அமைச்சகம்
இட ஒதுக்கீட்டு கொள்கை
மக்களவையில் கேள்வி ஒன்றுக்கு எழுத்துப்பூர்வமாக இன்று பதிலளித்த சமுக நீதி மற்றும் அதிகாரமளித்தல் இணை அமைச்சர் திருமிகு. பிரதிமா பவுமிக் கீழ்காணும் தகவல்களை வழங்கினார்.
1992-ம் ஆண்டு நவம்பர் 16-ம் தேதி இந்திரா சாவ்னி வழக்கில் அரசியலமைப்பின் பிரிவுகள் 15 மற்றும் 16-ன் கீழ் இடஒதுக்கீடு 50 சதவீதத்தை தாண்டக்கூடாது என்று மாண்புமிகு உச்ச நீதிமன்றம் தீர்ப்பு வழங்கியது.
இந்த சட்டப் பிரிவுகளின் கீழ் பட்டியலினம், பழங்குடியினர் மற்றும் இதர பிற்படுத்தப்படுத்தப் பிரிவினருக்கு வழங்கப்படும் மொத்த இடஒதுக்கீடு 50 சதவீதத்திற்கு மேல் இல்லை. பொருளாதாரத்தில் நலிவடைந்த பிரிவினருக்கான இடஒதுக்கீடு, அரசியலமைப்பின் 103-வது திருத்தச் சட்டம் 2019-ன் படி 15 மற்றும் 16 விதிகளின் கீழ் அரசால் வழங்கப்பட்டுள்ளது. இதனால், பொருளாதாரத்தில் நலிவடைந்த பிரிவினருக்கான 10 சதவீத இடஒதுக்கீடு பிரிவுகள் 15 மற்றும் 16 ஆகியவற்றின் கீழ் கொடுக்கப்பட்டுள்ள இட ஒதுக்கீடு மீதான 50 சதவீத வரம்பை மீறாது.
பிரிவுகள் 15 மற்றும் 16 ஆகியவற்றின் கீழ் கொடுக்கப்பட்டுள்ள இட ஒதுக்கீடும், 15 மற்றும் 16 விதிகளின் கீழ் வழங்கப்பட்டுள்ள பொருளாதாரத்தில் நலிவடைந்த பிரிவினருக்கான இடஒதுக்கீடும் வெவ்வேறாகும். சட்டப்படி இவை பாதுகாக்கப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806158
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 179.13 கோடியைக் கடந்தது
நாட்டில் கடந்த 24 மணி நேரத்தில் 21.34 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 179.13 கோடியைக்  கடந்தது. 2,08,07,099 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 8,055 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,24,06,150 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.68 சதவீதமாக உள்ளது. கடந்த 24 மணி நேரத்தில் 3,993 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 49,948 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.12 சதவீதமாக உள்ளது.
கடந்த 24 மணி நேரத்தில் 8,73,395 கொவிட் பரிசோதனைகள் செய்யப்பட்டன. இதுவரை சுமார் 77.43 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 0.68 சதவீதமாக உள்ளது. தினசரித் தொற்று விகிதம் 0.46 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1803771
பிரதமர் அலுவலகம்
ஜைடஸ் யூனிவர்ஸ் நிறுவனத்தின் உலகின் முதல் மரபணு அடிப்படையிலான ஜைகோவ்-டி தடுப்பூசிக்கு அனுமதி அளிக்கப்பட்டிருப்பது, இந்திய விஞ்ஞானிகளின் புத்துணர்ச்சிக்கு ஓர் சான்று: பிரதமர்
ஜைடஸ் யூனிவர்ஸ் நிறுவனத்தின் உலகின் முதல் மரபணு அடிப்படையிலான ஜைகோவ்-டி தடுப்பூசிக்கு அனுமதி அளிக்கப்பட்டிருப்பது, இந்திய விஞ்ஞானிகளின் புத்துணர்ச்சிக்கு ஓர் சான்று என்று பிரதமர் திரு நரேந்திர மோடி தெரிவித்துள்ளார்.
மத்திய மருந்துகள் தர கட்டுப்பாட்டு நிறுவனத்தின் சுட்டுரைச் செய்திக்கு பதிலளித்துள்ள பிரதமர்,
“கொவிட்- 19-க்கு எதிராக இந்தியா முழு வலிமையுடன் போராடுகிறது. ஜைடஸ் யூனிவர்ஸ் நிறுவனத்தின் உலகின் முதல் மரபணு அடிப்படையிலான ஜைகோவ்-டி தடுப்பூசிக்கு அனுமதி அளிக்கப்பட்டிருப்பது, இந்திய விஞ்ஞானிகளின் புத்துணர்ச்சிக்கு ஓர் சான்று. இது ஒரு வரலாற்று சிறப்புமிக்க சாதனை”, என்று கூறியுள்ளார்.
உள்துறை அமைச்சகம்
குஜராத் காந்தி நகர் தொகுதியில் ரூ.448 கோடி மதிப்பிலான வளர்ச்சி திட்டங்கள்: மத்திய உள்துறை அமைச்சர் திரு அமித்ஷா தொடங்கி வைத்தார்
குஜராத் காந்திநகர் மக்களவை தொகுதியில் ரூ.448 கோடி மதிப்பிலான வளர்ச்சி திட்டங்களுக்கு மத்திய உள்துறை அமைச்சர் திரு அமித்ஷா அடிக்கல் நாட்டினார். அகமதாபாத்தில் உள்ள போபாலில் ரூ.4 கோடி மதிப்பிலான நகராட்சி நிர்வாக மையம், பெஜல்பூரில் ரூ.7 கோடி செலவில் கட்டப்பட்ட படிக்கும் வளாகம், சமுதாய கூடம் மற்றும் விருந்து வளாகம் ஆகியவற்றை திரு. அமித்ஷா தொடங்கி வைத்தார்.
இந்நிகழ்ச்சியில் அவர் பேசியதாவது:
பிரதமர் திரு நரேந்திர மோடி தலைமையின் கீழ் நாடு முழுவதும் மேற்கொள்ளப்படும் வளர்ச்சி நடவடிக்கையில் இன்று முக்கியமான நாள். இன்று மொத்தம் ரூ.267 கோடி மதிப்பிலான வளர்ச்சி பணிகள் தொடங்கப்படவுள்ளன.
மேற்கு ரயில்வேயில் ரூ.29 கோடி செலவில் நவீனமயமாக்கல் மற்றும் புதுப்பிப்பு பணிகள் செய்யப்பட்டுள்ளன. அகமதாபாத் ரயில் நிலையம் ரூ.17 கோடி செலவில் புதுப்பிக்கப்பட்டுள்ளது.
கொவிட்-19க்கு எதிரான போராட்டத்தில், ரூ.23,000 கோடி மதிப்பிலான உள்கட்டமைப்புகளை விரிவாக்க பிரதமர் திரு நரேந்திரமோடி தலைமையிலான மத்திய அமைச்சரவை ஒப்புதல் வழங்கியுள்ளது.
கொவிட் 2ம் அலையின் போது ஆக்ஸிஜன் பற்றாக்குறை நிலவியது. குஜராத் உட்பட நாடு முழுவதும் ஆயிரக்கணக்கான ஆக்ஸிஜன் ஆலைகள் அமைக்க பிரதமர் திரு நரேந்திர மோடி தலைமையிலான அரசு முயற்சிகளை தொடங்கியுள்ளது.
ஜப்பான் தலைநகர் டோக்கியோவில் ஜூலை 23ம் தேதி, ஒலிம்பிக் போட்டிகள் தொடங்குகின்றன. இதில் அகமதாபாத்தைச் சேர்ந்த 3 புதல்விகள் உட்பட குஜராத்தைச் சேர்ந்த 6 புதல்விகள் இந்தியா சார்பில் ஒலிம்பிக்கில் பங்கேற்பது பெருமையான விஷயம். குஜராத்தில் கேலோ குஜராத் பிரச்சாரம் தொடங்கியபோது, கபடி, கோ-கோ விளையாடி தங்கப் பதக்கம் வெல்ல முடியுமா என மக்கள் நகைச்சுவையாக கூறினர். ஆனால், இன்று குஜராத்தின் 6 புதல்விகள் ஒலிம்பிக்கில் பங்கேற்க போகின்றனர். அவர்கள் நிச்சயம் தங்கப் பதக்கம் வெல்வர். இவர்களின் போட்டோக்களை ஒவ்வொரு பள்ளியிலும் மாட்ட வேண்டும். அப்போதுதான் அது அதிக குழந்தைகளை ஊக்குவிக்கும்.
இவ்வாறு மத்திய உள்துறை அமைச்சர் திரு அமித்ஷா பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734662
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கால்நடைப் பராமரிப்பில் புதிய தொழில் முனைவுக்கான விருதுகள்: மத்திய அமைச்சர் கிரிராஜ் சிங் வழங்கினார்
கால்நடைப் பராமரிப்புத் துறையில் புதிதாகத் தொழில் தொடங்குவோருக்கான பல்வேறு விருதுகளை மத்திய கால்நடைப் பராமரிப்பு, மீன் வளம் மற்றும் பால் வளத் துறை அமைச்சர் திரு. கிரிராஜ் சிங் இன்று  தில்லியில் ஒரு நிகழ்ச்சியில் வழங்கினார். நிகழ்ச்சியில் மீன்வளம் மற்றும் கால்நடைப் பராமரிப்புத் துறை இணையமைச்சர் திரு. சஞ்சீவ் குமார் பல்யான், கால்நடைப் பராமரிப்புத் துறைச் செயலர் திரு. அதுல் சதுர்வேதி ஆகியோர் கலந்துகொண்டனர்.
கால்நடைப் பராமரிப்புத் துறையிலும் பால்வளத் துறையிலும் உள்ள சவால்களை எதிர்கொள்வதற்கான புதிய முறைகள், வணிக ரீதியிலான தீர்வுகளைக் கண்டறிவதை ஊக்குவிப்பதற்காக ‘கால்நடைப் பராமரிப்பு எதிர்கொள்ளும் சவால்கள்’ என்ற திட்டம் தொடங்கப்பட்டுள்ளது. கால்நடைப் பராமரிப்புத் துறையும் தொடங்குக இந்தியா திட்டமும் இணைந்து இதை உருவாக்கியுள்ள இத்திட்டத்தை பாரதப் பிரதமர் திரு. நரேந்திர மோடி மதுரா நகரில் கடந்த ஆண்டு செப்டம்பர் 11ம் தேதி நடைபெற்ற கால்நடை நோய்க் கட்டுப்பாடு குறித்த தேசிய திட்ட நிகழ்ச்சியில் தொடங்கி வைத்தார்.
புதிதாகத் தொழில் தொடங்குவோர் ஆறு வகையான பிரச்சினைகளைத் தீர்ப்பதற்கான உரிய தீர்வுகளுடன் பங்கேற்க இந்தச் சவால் திட்டம் வகை செய்கிறது.
இதில் தேர்ந்தெடுக்கப்படுபவர்களுக்கு அடைகாப்பு காலமாக மூன்று மாத காலம் அளிக்கப்படும். தவிர, அவர்களது கருத்தியலை நிரூபிப்பதற்கான ஆய்வக வசதி, பரிசோதனை வசதி, வணிகம் செய்வதற்கான ஏற்பாடுகள் செய்து தரப்படும். இத்தொழிலில் முதலீடு செய்வோருக்கான பயிலரங்கும் நடத்தப்படும். திட்டம் நிறைவேற்றப்பட்ட பிறகு, ஒன்பது ஆண்டுகளுக்கு அவர்களது செயல்பாடுகளை அவ்வப்போது பார்வையிடுதல் ஆகியவை மேற்கொள்ளப்படும்.
(Visitor Counter : 82
பெட்ரோலியம் மற்றம் இயற்கை எரிவாயு அமைச்சகம்
எல்.பி.ஜி வாடிக்கையாளர்களுக்கு மானியம் வழங்கும் முறையில் எந்த மாற்றமும் இல்லை: அமைச்சகம்
எல்.பி.ஜி எனப்படும் சமையல் எரிவாயுவிற்கு மான்யம் வழங்கும் நேரடி பணப் பரிமாற்றம் திட்டத்தில் மாற்றம் கொண்டுவரப்பட்டதாக சில பத்திரிகை செய்திகள் மூலம் தெரியவந்துள்ளது. தற்போது செயல்பாட்டில் உள்ள சமையல் எரிவாயு நுகர்வோரின் வங்கிக் கணக்கில் நேரடியாக மானியத்தை செலுத்தும் திட்டத்தை மாற்றி, ஏற்கெனவே செயல்பாட்டில் இருந்த முறைப்படி, வாடிக்கையாளர்களுக்கு நேரடியாக மான்ய விலையில் சமையல் எரிவாயு சிலிண்டர்களை வழங்கும் திட்டத்தை அரசு பின்பற்ற இருப்பதாக அந்த செய்திகளில் தெரிவிக்கப்பட்டுள்ளது.
ஆனால், இந்த செய்திகள் எவ்வித ஆதாரமும் இல்லாதவை என்றும், நேரடி மான்யத் தொகை பரிமாற்ற கூட்டத்தை மாற்றும் உத்தேசம் ஏதும் பெட்ரோலிய அமைச்சகத்திடம் இல்லை என்றும் இதன் மூலம் தெளிவுபடுத்தப்படுகிறது.
பிரதமர் அலுவலகம்
ராம்தாரி சிங் தின்கர் பிறந்த தினத்தில் பிரதமர் மரியாதை செலுத்தினார்
தேசிய கவி ராம்தாரி சிங் தின்கர் பிறந்த தினத்தில், அவருக்கு இன்று பிரதமர் திரு நரேந்திர மோடி மரியாதை செலுத்தினார்.
இது குறித்து பிரதமர் சுட்டுரையில் கூறியிருப்பதாவது:
‘‘தேசிய கவி ராம்தாரி சிங் தின்கர் ஜி பிறந்த தினத்தில் அவருக்கு வாழ்த்துகள். அவரது கவிதைகள், நாட்டுக்கும், சமூகத்திற்கும் வழியை காட்டுகின்றன மற்றும் அவை ஒவ்வொரு தலைமுறைக்கும் உற்சாகம் அளிக்கும்.’’
தகவல் மற்றும் ஒலிபரப்பு அமைச்சகம்
உலகமயமாக்கப்பட்ட உலகத்தில் மனித இணைப்புகள் அருகி வருவது குறித்த கேள்விக்கான என்னுடைய விடை தான் ‘தி பார்டர்’: இயக்குநர் டேவிடே டேவிட்
“நாம் தடுப்பு வேலிகளை எழுப்பிக் கொண்டே வருகிறோம், நாம் நம்மை தனிமைப்படுத்தி வருகிறோம் என்பதை திரைப்படத்தில் நான் காட்ட முயற்சித்தேன்,” என்று ‘தி பார்டர்’ திரைப்படத்தின் இயக்குநர் டேவிடே டேவிட் கூறினார்.
கோவாவில் நடைபெற்று வரும் 51-வது இந்திய சர்வதேச திரைப்பட விழாவில் பத்திரிகையாளர்கள் சந்திப்பு ஒன்றில் இன்று பேசிய இயக்குநர் டேவிடே டேவிட் இவ்வாறு கூறினார்.
பெண் ஒருவரின் கதையின் மூலமாக கொலம்பியா மற்றும் வெனிசுலாவுக்கு இடையேயான அரசியல் நெருக்கடி குறித்து பேசும் அவரது திரைப்படத்தின் ஆசிய சிறப்புக் காட்சி 51-வது இந்திய சர்வதேச திரைப்பட விழாவில் 2021 ஜனவரி 22 அன்று திரையிடப்பட்டது.
உலகமயமாக்கப்பட்ட உலகத்தில் மனித இணைப்புகள் அருகி வருவது குறித்த கேள்விக்கான என்னுடைய விடை தான் ‘தி பார்டர்’ என்று கூறிய டேவிடே டேவிட், இத்த்ரைப்படத்தின் தயாரிப்பாளர், திரைக்கதை எழுத்தாளர் மற்றும் படத்தொகுப்பாளரும் ஆவார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்:
https://pib.gov.in/PressReleasePage.aspx?PRID=1691292
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 195.07 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 44,513.
கொவிட் சிகிச்சை பெறுபவர்கள் எண்ணிக்கை 0.10 சதவிதமாக உள்ளது.
குணமடைந்தோர் விகிதம் தற்போது 98.68 சதவீதம்.
கடந்த 24 மணி நேரத்தில் 4,435 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,52,743 என அதிகரித்துள்ளது.
கடந்த 24 மணி நேரத்தில் 8,582 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.71 சதவீதம் ஆகும்.
வாராந்திர பாதிப்பு விகிதம் 2.02 சதவீதம் ஆகும்.
இதுவரை மொத்தம் 85.48 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,16,179 கொவிட் பரிசோதனைகள் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1833213
நிதி அமைச்சகம்
ஜி.எஸ்.டி கணக்குத் தாக்கல் செய்வதற்கான கடைசித் தேதி நீட்டிப்பு
தமிழ்நாட்டில் கஜா புயலால் ஏற்பட்ட பாதிப்பை முன்னிட்டு, கடலூர், திருவாரூர், புதுக்கோட்டை, திண்டுக்கல், நாகப்பட்டினம், தேனி, தஞ்சாவூர், சிவகங்கை, திருச்சிராப்பள்ளி, கரூர், ராமநாதபுரம் ஆகிய மாவட்டங்களில் ஜி.எஸ்.டி. கணக்குத் தாக்கல் செய்வதற்கான கடைசி தேதியை நீட்டிக்க முடிவு செய்யப்பட்டுள்ளது. அதன் விவரங்கள் கீழ்வருமாறு:
குறிப்பிடப்பட்டுள்ள தமிழக மாவட்டங்களை மையமாக கொண்டுள்ள தொழிலாளர்கள் அக்டோபர் 2018-க்கான ஜி.எஸ்.டி.ஆர்-3பி படிவத்தை சமர்ப்பிக்க வேண்டிய தேதி டிசம்பர் 20, 2018 ஆகும். 1.5 கோடிக்கும் மேல் ஒட்டுமொத்த வரவு கொண்டுள்ள வருமான வரி செலுத்துபவர்கள் அக்டோபர் 2018-க்கான ஜி.எஸ்.டி.ஆர்-1 படிவத்தை சமர்ப்பிக்க வேண்டிய தேதி டிசம்பர் 20, 2018 ஆகும். வரி செலுத்தும் அனைத்து நபர்களும் அக்டோபர் முதல் டிசம்பர் 2018-க்கான ஜி.எஸ்.டி.ஆர்-7 படிவத்தை ஜனவரி 31, 2019-க்குள் சமர்ப்பிக்க வேண்டும். இதுதொடர்பான அறிவிக்கைகள் விரைவில் வெளியிடப்படும்.
ஊரக வளர்ச்சி அமைச்சகம்
தொழிலாளர்களுக்கு 86,81,928 புதிய வேலை அட்டைகள் : மத்திய அமைச்சர் திரு.நரேந்திர சிங் தோமர் தகவல்
மாநிலங்களவையில் மத்திய ஊரக வளர்ச்சித்துறை அமைச்சர் திரு.நரேந்திர சிங் தோமர் எழுத்துபூர்வமாக அளித்த பதிலில் கூறியதாவது:
கிராம மக்களின் சமூக பொருளாதார நிலையை மேம்படுத்துவதற்காக, பிரதமரின் கிராம சாலை திட்டம் தொடங்கப்பட்டது. 500 பேருக்கு மேல் வசிக்கும் சமவெளி கிராமங்கள், 250 பேருக்கு மேல் வசிக்கும் மலைப் பகுதிகள் மற்றும் பழங்குடியினர் பகுதிகளை இணைக்கும் வகையில் தரமான சாலைகள் அமைப்பதுதான் இத்திட்டத்தின் நோக்கம்.
கிராமங்களில் இருக்கும் 50 ஆயிரம் கிலோ மீட்டர் தூரமுள்ள சாலைகளை மேம்படுத்த பிரதமரின் கிராம சாலைகள் திட்டத்தின் 2வது பகுதி கடந்த 2013ம் ஆண்டு தொடங்கப்பட்டது.
கிராமங்களில் உள்ள குடியிருப்பு பகுதிகள், வேளாண் சந்தைகள், பள்ளிகள், மருத்துவமனைகள் ஆகியவற்றை இணைக்க 1,25,000 கி.மீ தூரத்துக்கு சாலைகள் அமைக்கும் 3-வது திட்டம் கடந்த 2019-ம் ஆண்டு தொடங்கப்பட்டது.
வடகிழக்கு மற்றும் இமயமலைப் பகுதி மாநிலங்களில் பிரதமரின் கிராம சாலை திட்ட பணிகளுக்கு 90 % செலவை மத்திய அரசு ஏற்றுக் கொண்டது. மற்ற மாநிலங்களில் 60% செலவை ஏற்றுக் கொண்டது.
மகாத்மா காந்தி தேசிய ஊரக வேலை வாய்ப்பு உறுதி திட்டத்தின் கீழ், கிராமங்களில் உள்ள ஒவ்வொருவரும், வேலை அட்டை வைத்துள்ளனர். இந்த அட்டை புலம் பெயர் தொழிலாளர்களுக்கும் வழங்கப்படுகிறது. இந்த நிதியாண்டில் இதுவரை 86,81,928 புதிய வேலை அட்டைகள் வழங்கப்பட்டுள்ளன. கடந்த நிதியாண்டில் மொத்தம் 36,64,368 வேலை அட்டைகள்தான் வழங்கப்பட்டன.
இத்திட்டத்தின் கீழ் மாநில வாரியாக வேலை நாட்கள், வழங்கப்பட்ட ஊதிய செலவு ஆகிய விவரங்களை கீழேயுள்ள இணைப்பில் காணலாம்.
https://www.pib.gov.in/PressReleasePage.aspx?PRID=1656169
(Visitor Counter : 156
குறு சிறு மற்றும் நடுத்தர தொழில் துறை அமைச்சகம்
குறுந்தொழில் நிறுவனங்களுக்கு ஆதரவு
25.07.2023 நிலவரப்படி, உதயம்  தளத்தில் பதிவு செய்யப்பட்ட மொத்த சிறு, குறு மற்றும் நடுத்தர நிறுவனங்களின் எண்ணிக்கை 1,77,37,338 ஆகும். இதில் முறையே 96 சதவீதம், 3 சதவீதம், 0.3 சதவீதம் குறு, சிறு மற்றும் நடுத்தர நிறுவனங்கள் ஆகும்.
உதயம் தள தகவலின்படி பதிவு செய்யப்பட்ட குறுந்தொழில்களில் 90 சதவீதம் ரூ. 50 லட்சம் வரை நிகர விற்றுமுதல் கொண்டுள்ளன.
குறு, சிறு மற்றும் நடுத்தரத் தொழில்கள் அமைச்சகம், நாட்டில் உள்ள குறு மற்றும் சிறு தொழில்களை ஆதரிக்க பல கொள்கை முன்முயற்சிகளை எடுத்துள்ளது.
11.01.2023 அன்று உதயம் அசிஸ்ட் பிளாட்ஃபார்ம்  எனப்படும் உதயம் உதவி தளம் தொடங்கப்பட்டது. இது முன்னுரிமைத் துறை கடன்களின்  கீழ் பலன் பெறுவதற்கான முறையான வரம்பிற்குள் முறைசாரா சிறு நிறுவனங்களைக்  கொண்டுவருகிறது.
கொள்முதல் மற்றும் சந்தைப்படுத்தல் ஆதரவு திட்டத்தின் கீழ், வழங்கப்படும் பல சலுகை அம்சங்கள் குறு மற்றும் சிறு நிறுவனங்களுக்கு நன்மை அளிக்கின்றன.
பிரதமரின் வேலைவாய்ப்பு உருவாக்கத் திட்டம்  கிராமப்புற மற்றும் நகர்ப்புறங்களில் விவசாயம் அல்லாத துறையில் குறு நிறுவனங்களை நிறுவுவதன் மூலம் வேலை வாய்ப்புகளை உருவாக்குகிறது.
கடன் விநியோக முறையை வலுப்படுத்தவும், பிணைய மற்றும் மூன்றாம் தரப்பு உத்தரவாதம் தொடர்பான தொந்தரவுகள் இல்லாமல் குறு மற்றும் சிறு நிறுவனங்களுக்கு கடன் நடைமுறைகளை எளிதாக்கவும் கடன் உத்தரவாதத் திட்டம்  செயல்படுத்தப்படுகிறது..
இத்தகவலை, மாநிலங்களவையில் இன்று எழுத்துப்பூர்வமாக அளித்த பதிலில், குறு சிறு மற்றும் நடுத்தர தொழில்கள் துறை இணையமைச்சர் திரு பானு பிரதாப் சிங் வர்மா தெரிவித்துள்ளார்.
குடியரசுத் தலைவர் செயலகம்
ஆராய்ச்சி மற்றும் தொழில்நுட்ப மேம்பாட்டுக்கான வருகையாளர் விருதுகளை குடியரசுத்தலைவர் நாளை வழங்குகிறார்
அடிப்படை மற்றும் செயல்முறை அறிவியல், மனிதநேயம், கலை, சமூக அறிவியல் துறைகளில் ஆராய்ச்சிக்கான வருகையாளர் விருதுகளை குடியரசுத்தலைவர் திரு.ராம் நாத் கோவிந்த் நாளை வழங்குகிறார். குடியரசுத் தலைவர் மாளிகையில், மத்தியப் பல்கலைக் கழகங்களின் துணைவேந்தர்கள் பங்கேற்கும் கூட்டத்தில், தொழில்நுட்ப மேம்பாட்டுக்கான வருகையாளர் விருதையும் அவர் வழங்குகிறார்.
ஒவ்வொரு பிரிவிலும், விருதுக்கான நிபுணர்களைத் தேர்ந்தெடுக்க ,அனைத்து மத்தியப் பல்கலைக் கழகங்களில் இருந்தும் ஆன்லைன் விண்ணப்பங்கள் ஏற்கனவே வரவேற்கப்பட்டுள்ளன. குடியரசுத்தலைவரின் செயலர் திரு.சஞ்சய் கோத்தாரி தலைமையில், நிபுணர்கள், கல்வியாளர்களைக் கொண்ட தேர்வுக்குழு, துணைக்குழு ஒன்றின் உதவியுடன் விருதுக்கு தகுதியானவர்களைத் தேர்வு செய்துள்ளது.
(Visitor Counter : 110